《赞佛上》
明代·释宗泐

下兜率兮悲智融。迹垂化兮诞王宫。金园幽兮宝树重。浴圣体兮香泉濛。

角众伎兮伊谁同。世所习兮殚精通。睹四相兮心忡忡。夜逾城兮登雪峰。

一麻食兮苦行工。群魔却兮波旬降。廓妙悟兮星曈曈。托修證兮成厥功。

应世间兮月行空。烛群幽兮开众蒙。海之钜兮罔不容。道无上兮称太雄。

作者简介：（1317—1391）明僧。浙江临海人，俗姓周，字季潭，名所居室为全室。洪武中诏致有学行高僧，首应诏至，奏对称旨。诏笺释《心经》、《金刚经》、《楞伽》，曾奉使西域。深究胡惟庸案时，曾遭株连，太祖命免死。后在江浦石佛寺圆寂。有《全室集》。